Ino Kutobelana Kwamakani Aamu Bbaibbele Kutondezya Nzi Kujatikizya Mwaka wa 1914?
Bwiinguzi bwamu Bbaibbele
Kutobelana kwamakani aamu Bbaibbele kutondezya kuti Bwami bwa Leza bwakatalika kulela kujulu mumwaka wa 1914. Eeci cilalibonya mubusinsimi bulembedwe mu Bbaibbele mucaandaano 4 cabbuku lya Daniele.
Twaambo tujatikizyidwe mubusinsimi. Leza wakapa kuti Mwami Nebukadinezara wa Babuloni alote ciloto cakajisi businsimi bujatikizya cisamu cipati kapati icakagonkwa. Cisiko caco cakalesyegwa kukomena ‘kwamyaka iili musanu aibili’ mpoonya cisamu cakali kuyoolekelwa kuti cikomene alimwi.
Kuzuzikizyigwa kwakusaanguna kwabusinsimi oobu. Cisamu cipati kapati cakali kwiiminina Mwami Nebukadinezara. (Daniele 4:20-22) Munzila yamaambilambali ‘wakagonkwa’ ciindi naakasondoka akuleka kuba mwami kwamyaka iili musanu aibili. (Daniele 4:25) Ciindi Leza naakamuponya, Nebukadinezara wakaba mwami alimwi, alimwi wakabona kuti Leza ngonguwe weelela kweendelezya.
Bumboni bwakuti kuli kuzuzikizyigwa akumbi kwabusinsimi. Makanze mapati aabusinsimi akali aakuti “baumi boonse bazibe kuti Syakeemba nguuendelezya mubwami bwabasyaansi, alimwi ulabupa kufumbwa ngwayanda akubusya naba muntu uubombede abweendelezye.” (Daniele 4:
Kaindi Leza wakabikkide bwami bwalo bwakali kwiiminina bweendelezi bwakwe aano anyika, nkokuti, cisi cabana Israyeli bansiku. Leza wakazumizya bwami oobuya kutegwa bube “cisaalo” nkaambo beendelezi bacisi eeci bakaleka kusyomeka, nokuba boobo wakasinsima kuti wakali kuyoopa bwami oobu kuli “oyo uuelede.” (Ezekieli 21:25-
Ino cisamu cilembedwe mubbuku lya Daniele caandaano 4 ciiminina nzi? Mu Bbaibbele, zimwi ziindi zisamu ziiminina bweendelezi. (Ezekieli 17:22-
Ino kugonkwa kwacisamu kwiiminina nzi? Mbubwenya kugonkwa kwacisamu mbokwakali kwiiminina kunyonganizyigwa kwabulelo bwa Nebukadinezara, kugonkwa ooku alimwi kwiiminina kunyonganizyigwa kwabulelo bwa Leza anyika. Eeci cakacitika ciindi Nebukadinezara naakanyonyoona munzi wa Jerusalemu, mwalo bami bamu Israyeli mobakali kukkala “acuuno cabwami bwa-Jehova” kabali baiminizi ba Leza.
Ino “myaka iili musanu aibili” iiminina nzi? “Myaka iili musanu aibili” iiminina ciindi Leza naakazumizya bamasi kweendelezya anyika kakunyina kunyonganizyigwa abwami buli boonse mbwaakabikkide. Kweelana ambwaatobelene makani aamu Bbaibbele, “myaka iili musanu aibili” yakatalika mu October 607 B.C.E., ciindi munzi wa Jerusalemu nowakanyonyoonwa abana Babuloni. *
Ino “myaka iili musanu aibili” nciindi cilamfwu buti? Taikonzyi kuba buyo myaka iili musanu aibili mbuli mbocakabede kuli Nebukadinezara. Jesu wakapa bwiinguzi ciindi naakaamba kuti “Jelusalemu [munzi iwiiminina bweendelezi bwa Leza] uyoolyataulwa amasi kusikila ciindi cibikkidwe cabamasi cikazuzikizyigwe.” (Luka 21:24) “Ciindi cibikkidwe cabamasi,” nkokuti ciindi Leza ncaakazumizya bweendelezi bwakwe kuti “bulyataulwe amasi,” cileelene ‘amyaka iili musanu aibili’ iilembedwe mubbuku lya Daniele caandaano 4. Eeci caamba kuti “myaka iili musanu aibili” tiiyakalinamana ciindi Jesu naakali anyika.
Bbaibbele lilaamba mbotukonzya kuzyiba bulamfwu bwaciindi ‘camyaka iili musanu aibili’ yabusinsimi. Lyaamba kuti “ziindi” zyotatwe acisela zileelene amazuba aali 1,260, aboobo “myaka iili musanu aibili” mazuba aali 2,520 ikuti naa twasanganya mazuba aali 1,260 ziindi zyobilo. (Ciyubunuzyo 12:
^ munc. 10 Kutegwa mujane makani aambi kujatikizya kaambo deeti ya 607 B.C.E ncoibelesyegwa, amubone cibalo cakuti “When Was Ancient Jerusalem Destroyed?
Amwiiye Zinji
Ino Ncinzi Cini Bbaibbele Ncoliyiisya?
Sena Tupona “Kumazuba Aakumamanino”?
Amubone zintu zicitika mbozitondezya kuti tupona “kumazuba aamamanino” aayo aakasinsimwa mu Bbaibbele.
bem_Latn swh_Latn bem_Latn bem_Latn bem_Latn bem_Latn tum_Latn bem_Latn bem_Latn bem_Latn bem_Latn bem_Latn nya_Latn cjk_Latn bem_Latn mlt_Latn tum_Latn